

**25 noiembrie 2021**

**COMUNICAT DE PRESĂ**

***privind acordarea Schemei de Ajutor de minimis în sectorul apicol***

Agenția de Plăți și Intervenție pentru Agricultură (APIA) reamintește apicultorilor interesați că **termenul limită de depunere a cererilor de acordare a ajutorului de minimis** pentru compensarea efectelor hidrometeorologice nefavorabile manifestate în perioada martie – mai 2021 asupra **sectorului apicol**, **este data de** **26 noiembrie 2021 inclusiv**.

Facem precizarea că în perioada 19 – 24 noiembrie 2021au fost depuse **14.747 cereri** pentru un număr de **1.377.726 familii de albine.**

**Apicultorii pot accesa formularele necesare depunerii cererii pe site-ul APIA [www.apia.org.ro](http://www.apia.org.ro)** (link: <http://www.apia.org.ro/ro/ajutor-minimis-sector-apicol>).

**Cuantumul ajutorului este în valoare de** **23,7 lei/familia de albine**.

**Valoarea totală a schemei de ajutor de minimis este de 53.250.724 lei,** reprezentând 10.763.157,96 euro la cursul de schimb stabilit de Banca Centrală Europeană în data de 30 septembrie 2021, respectiv 4,9475 lei petru un euro.

**Sursa de finanțare** estebugetul de stat, în limita prevederilor bugetare aprobate Ministerului Agriculturii și Dezvoltării Rurale.

**Termen de plată** a ajutoruluide minimis este data de **31 decembrie 2021.**

**Ajutorul de minimis se acordă întreprinderilor care își desfășoară activitatea în sectorul apicol**, **în domeniul producției primare**, pentru compensarea efectelor fenomenelor hidrometeorologice nefavorabile manifestate în perioada martie – mai 2021 asupra sectorului apicol, astfel încât să se asigure continuarea ciclului de producție.

***APIA, mereu alături de fermieri!***

**SERVICIUL RELAŢII CU PUBLICUL ŞI COMUNICARE**